काठमाडौं, माघ २९ - कांग्रेसको १३औं महाधिवेशन अन्तर्गत २८ जिल्लामा भएको अधिवेशनमा संस्थापनको अग्रता रहेको छ। माघ २५ देखि २८ गतेसम्म सम्पन्न जिल्लाको अधिवेशनमा संस्थापनका १४, देउवाका १२ र दुई अनिर्णित जिल्ला सभापति चुनिएका छन्। निर्वाचन क्षेत्र संख्याका आधारमा संस्थापन पक्षमा रहेका जिल्लामा ४६ र देउवा पक्षमा ३६ निर्वाचन क्षेत्र रहेका छन् भने अर्घाखाँची र नवलपरासी जिल्लाका सभापति कुनै पक्षमा खुलेका छैनन्।
